Foto:un.org Mali shimolida yuz bergan portlashda BMTning Malidagi vaziyatni barqarorlashtirish bo‘yicha ko‘p yo‘nalishli missiyasining 3 nafar xodimi halok bo‘ldi, yana 5 kishi yaralandi. Bu haqda missiyaning Facebook’dagi sahifasida ma’lum qilindi. Ta’kidlanishicha, missiya avtomobili Gao viloyatida minada portlagan. Halok bo‘lganlarning fuqaroligi ma’lum qilinmagan. Avgustda Malida BMT bazasiga hujum qilinishi oqibatida 7 kishi halok bo‘lgandi.